USAID-ის სოფლის მეურნეობის პროგრამის და შპს უდაბნოს ინიციატივით იწყება საქართველოს ნუშის სექტორის სასწავლო პროგრამა, რომელიც მოიცავს ნუშის მოვლა-მოყვანის სრულ ციკლს.

სტუდენტებს ეძლევათ შესაძლებლობა დაესწრონ საერთაშორისო და ადგილობრივი ექსპერტების მიერ ჩატარებულ თეორიულ და პრაქტიკულ სწავლებას და გაეცნონ ნუშის წარმოება-გადამუშავების თანამედროვე ტექნოლოგიებს.

სტუდენტებს პროექტის ფარგლებში ჩაუტარდებათ თეორიული და პრაქტიკული მეცადინეობები შპს უდაბნოს ნუშის პლანტაციების ტერიტორიაზე.

ტრეინინგის მოკლე აღწერა:

|  |  |
| --- | --- |
| **მარტი** | ახალი ბაღის გაშენება, (ნიადაგის დამუშავება, მიწის ანალიზი, სწორი ტექნიკის შერჩევა, ავტომატიზირებული წვეთოვანი სისტემა) გასხვლა/ფორმირება/ მწვანე ოპერაციები და ბაღის მენეჯმენტი. |
| **აპრილი** | მცენარეთა დაცვა/ფიტოსანიტარია და ფერტიგაცია |
| **აგვისტო/სექტემბერი** | მოსავლის აღება, შესაბამისი ტექნიკის შერჩევა და მოსავლის გადამუშავება. |

პროგრამაში მონაწილეობის მსურველები უნდა აკმაყოფილებდნენ შემდეგ კრიტერიუმებს:

1. მაღალი აკადემიური მოსწრება;
2. აგრონომიული, აგრო-ეკოლოგიური, საინჟინრო-ტექნოლოგიური, მექანიზაციის ან მცენარეთა დაცვის მიმართულება;
3. სამომავლოდ დასაქმების სურვილი.

სტუდენტთა რაოდენობა ჯგუფში: **10-15 სტუდენტი**.

მგზავრობის და კვების ხარჯებს სრულად დაფარავს USAID-ის სოფლის მეურნეობის პროგრამა.

დაინტერესებულ მსურველებს, გთხოვთ, გამოაგზავნოთ **სრულად შევსებული სააპლიკაციო ფორმა** შემდეგ მისამართზე [**ელ ფოსტა**] არაუგვიანეს [**თარიღი**].